text: FREE BG - Нищо специално – просто "обикновен джихадист"
  Публикувано: 16. 03. 2018, 18:19
  Поредният сириец с обвинения в тероризъм
  Федералната прокуратура на Германия е предявила обвинения на 20-годишен сирийски бежанец за предполагаема подготовка на бомбена атака.
  Яамен А. е планирал ислямистки инспирирана атака с цел "убиване на поне 200 човека", съобщава офисът на прокуратурата в Карлсрюе, цитиран от "Дойче Веле".
  Интересен факт е, че в съобщение за медиите на прес-службата на прокуратурата, цитирано от РИА "Новости", пише:
  "По думите на обвиняемия, той е искал да убие не по-малко от 200 човека и по този начин да се присъедини към предишни нападения, зад които стои ИД ("Ислямска Държава") в Европа. За него е било важно да създаде за населението на ФРГ атмосфера на страх и неопределеност".
  По данни на следствието, "бягащият от насилието" се е "увлякъл" (по-добра дума трудно може да се намери!) от идеите на джихада през лятото на 2017 г. и е започнал да споделя идеологията на ИД. В тази връзка през юли 2017 г. е решил да организира взрив в хода на крупно масово мероприятие в Германия.
  Според прокуратурата, той е решил "да детонира експлозивно устройство в Германия в средата на голяма концентрация на хора" (цитат ДВ).
  Къде точно е възнамерявал да се гръмне сириецът не е ясно и до сега.
  За осъществяване на плана, сирийският бежанец "си е набавил" необходимите познания за създаване на взривно устройство чрез Интернет – в частност инструкции за сглобяване на детонатора и процеса на синтезиране на взривно веществоТАТР (известно като "майката на Сатаната") от водородни прекиси, сярна киселина и ацетон. В края на юли 2017 г. той вече е започнал да си набавя необходимите компоненти и химикали.
  Федералната прокуратура е започнала разследване по делото на Яамен А. на 21 октомври 2017 г., Той е бил арестуван на 31 октомври същата година в Берлин и до момента се намира в предварителен арест.
  Нe се смята, той да е част от терористична клетка, съобщава още ДВ.
  По данни на МВР на ФРГ, А. е пристигнал във Федералната република през септември 2015 г. – т.е. поредното "дете-бежанец" – и е поискал убежище през февруари 2016 г. През април 2016 г. му е било дадено 3-годишно разрешително за престой.